Document ID: 32005R0106

KOMISIJAS REGULA (EK) Nr. 106/2005
(2005. gada 21. janvāris)
par to, ka tiek anulētas atsevišķas, piemērojot Regulu (EK) Nr. 1431/94, izdotās ievešanas atļaujas un atmaksātas saistītās drošības naudas
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1975. gada 29. oktobra Regulu (EEK) Nr. 2777/75 par mājputnu gaļas tirgus kopīgo organizāciju (1), un jo īpaši tās 3. panta 2. punktu,
tā kā:
(1)
Komisijas 1994. gada 22. jūnija Regulā (EK) Nr. 1431/94, ar ko nosaka sīki izstrādātus noteikumus tā importa režīma piemērošanai mājputnu gaļas nozarē, kas paredzēts Padomes Regulā (EK) Nr. 774/94, ar kuru atklāj dažas Kopienas tarifa kvotas mājputnu gaļai un dažiem citiem lauksaimniecības produktiem, un paredz to pārvaldību (2), paredzēti noteikumi attiecībā uz ievešanas atļauju derīgumu.
(2)
Ar Komisijas 2004. gada 6. februāra Lēmumu 2004/122/EK par aizsardzības pasākumiem attiecībā uz putnu gripu vairākās Āzijas valstīs (3) līdz 2004. gada 15. decembrim tika apturēta putnu gaļas un dažu veidu putnu gaļas produktu ievešana.
(3)
Ar Lēmumu 2004/122/EK aptvertās ievešanas atļaujas, kuras izdotas saskaņā ar Regulu (EK) Nr. 1431/94 attiecībā uz laikposmu no 2004. gada 1. janvāra līdz 31. martam un saistītas vienīgi ar kādu no minētajā lēmumā norādītajām trešām valstīm, ir attiecīgi apturētas no to izdošanas dienas.
(4)
Ņemot vērā šīs situācijas ilgumu, jāanulē minētās atļaujas un jānoteic, ka tūlīt var atmaksāt ar tām saistīto drošības naudu.
(5)
Šajā regulā paredzētie pasākumi ir saskaņā ar atzinumu, ko sniegusi Mājputnu gaļas un olu pārvaldības komiteja,
IR PIEŅĒMUSI ŠO REGULU.
1. pants
Ievešanas atļaujas, kuras saskaņā ar Regulu (EK) Nr. 1431/94 izdotas attiecībā uz laikposmu no 2004. gada 1. janvāra līdz 31. martam produktiem, uz ko attiecas Lēmums 2004/122/EK, un saistītas vienīgi ar kādu no minētajā lēmumā norādītajām valstīm, anulē un ar tām saistītās drošības naudas atmaksā.
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un tieši piemērojama visās dalībvalstīs.
Briselē, 2005. gada 21. janvārī

Labels: 3
17
18
6